Azra Jafari

**Azra Jafari** (persieraz, dari: عذرا جعفری; Ghor probintzia, Afganistan, 1978), Afganistango politikaria da, hazara etniakoa. Hamid Karzai presidenteak izendatu zuen Niliko (40 mila biztanleko herria) alkate, Daykundi probintziako hiriburu 2008ko abenduan, eta Afganistango lehen alkatea izan zen.  

## Bizitza 
Azra Jafari, Afganistango lehen alkatea (Nili, Daikondi probintzia, abe. 2008- urt. 2014), 1978an jaio zen Ghor probintzian, Afganistanen. IHS Kabuleko emagin diploma bat lortu zuen 2006an eta Rhode Islandeko Unibertsitateko Indarkeriarik Ezari eta Bakeari buruzko Ikasketa Zentroan ikasi zuen 2015 eta 2016 artean. Azrak 17 urterekin ekin zion aktibista sozial lanari, Iranen bizi ziren afganiar errefuxiatuentzako irabazi asmorik gabeko eskola sortu zuenean. Bere eskolak 8.000 ikasle baino gehiago trebatu zituen, mundu osoko unibertsitateetan graduatu eta ikasten jarraitu zutenak. Afganistanera itzuli zen eta Azra Afganistango Batzorde Konstituzionaleko Idazkaritzen Ikerketa Batzordean sartu zen. 

Azra Jafari Iranen errefuxiatuta egon zen urte batzuetan talibanen ondorioz. 1994tik 2001era Afganistango errefuxiatuen kolektiboaren politika kulturalaren arduraduna izan zen herrialde horretan, eta 1994-1998 eta 2000-2001 artean, gainera, aldizkari bat editatzen aritu zen. 2001. urtean Estatu Batuek gidatutako nazioarteko koalizioaren inbasioak talibanak erorarazi ondoren, Azra Jafari Afganistanera itzuli zen eta Loya Jirga (larrialdietako kontseilu nazional handia) Kabulen sartu zen, herrialdeko behin-behineko presidentea aukeratu zuena. 2002tik 2003ra Batzorde Konstituziogilean dokumentalista eta komunikatzaile gisa aktiboki lan egin zuen, aldi berean Afganistango Eskubide Berdintasunaren aldeko Elkartearen zuzendaritzarekin lan egiten zuen bitartean. 2003 eta 2005 artean Emakume Enpresari eta Profesionalen Nazioarteko Federazioa zuzendu zuen, Kabulen. 2007an Hezkuntzako goi funtzionario gisa lan egin zuen eta, azkenik, 2007-2008an Nili hiriko alkate izendatu zuten. 

Bere taldeak 2004an Afganistanerako konstituzio berri bat idazten lagundu zien mandatariei. Ondoren, 2008ko abenduan, Azra Jafarik historia egin zuen, Afganistango lehen alkate bihurtu baitzen Nilin, Daikundi probintziako hiriburuan. Alkate gisa, Azrak ahalegin handia egin zuen hiriaren azpiegituran, zerbitzu publikoetan eta emakumeen eskubideetan aldaketa positiboak bultzatzeko. Afganistango emakumeek lan-merkatuan dituzten eskubideei buruzko liburu bat ere idatzi zuen, «*Emakume langilea naiz*» izenekoa, eta «*Afganistango Konstituzio Berria*»ren egilekidea izan zen. Bakearen, giza eskubideen eta emakumeen eskubideen aldeko konpromisoari esker, Azrak Asiako Hegoaldeko Gazteen Oroimenezko Meeto Saria jaso zuen 2011n. Gaur egun ere, Azrak mundu osoko emakumeen, errefuxiatu afganiarren eta komunitate hazararen eskubideak babesten eta defendatzen jarraitzen du.  

Malek Shafi'y zinemagile afganiarrarekin ezkonduta, 2004an alaba bat izan zuten. 

## Liburuak 
* *"Y Am a Working Woman",* Afganistango emakume langileen lan legeei buruzko liburua (2008).
* *"The Making of the New Constitution of Afghanistan"* antologian kolaboratu du: Afganistango konstituzio demokratiko berriaren idazketa prozesuari buruzko artikulu eruditoen bilduma (2003).
* *"Afghan Refugees’ Opiniones and Proposals in the Neighboring Countries"* zuzendu du, Afganistango errefuxiatuek Konstituzioaren zirriborroari buruz dituzten iritzi eta proposamenei buruzko inkesta.

## Erreferentziak 
## Kanpo estekak 
* https://web.archive.org/web/20110813012113/http://cacakabul.org/Azra.htm Afganistango Zinema Elkartearen webgunea, ingelesez.
* https://archive.today/20120717010449/http://uk.reuters.com/article/worldNews/idUKTRE50D5DV20090114 Reutersekin elkarrizketa, ingelesez.
* http://www.bbc.co.uk/persian/afghanistan/2009/01/090116_a-afghan-nili-mayoress.shtml BBCren persierazko zerbitzuan albistea[aldatu | aldatu iturburu kodea] BBCren persierazko albistea.
* "Emakumearen eskubideek okerrera egin dutela dio Afganistango lehen alkateak", Reuters Indiako ingelesezko zerbitzuan.